|  |
| --- |
| **Crynodeb o Gyfarfod Bwrdd S4C**Cyfarfod Rhif 471 a gynhaliwyd yn rhithiol14:45, 27 Mehefin 2024 |
| **Cofnodion** |
| Aelodau oedd yn bresennol: |
| Guto Bebb | GB | Cadeirydd (dros dro) |
| Geraint Evans | GE | Prif Swyddog Cynnwys (dros dro) |
| Adele Gritten | AG | Aelod Anweithredol |
| Chris Jones | CJ | Aelod Anweithredol |
| Denise Lewis Poulton | DLP | Aelod Anweithredol |
| Elin Morris | EM | Prif Swyddog Gweithredu |
| Suzy Davies | SuD | Aelod Anweithredol |
| Sioned Wiliam | SW | Prif Weithredwr (dros dro) |
| Eraill oedd yn bresennol: |
| Manon Edwards Ahir | MEA | Cyfarwyddwr Cyfathrebu a Marchnata |
| Llinos Priestland | LlP | Swyddog Gweithredol i Ysgrifennydd y Bwrdd |
| Geraint Pugh | GP | Ysgrifennydd Bwrdd S4C |
| Fflur Jones | FfJ | Partner Rheoli, Darwin Gray (yn arsylwi) |
| Sharon Winogorski | ShW | Prif Swyddog Cyllid – yn rhithiol hyd at eitem 3 |

|  |  |  |
| --- | --- | --- |
| 1. | **Materion a godwyd gan y Cadeirydd, a datganiadau diddordeb**Croesawodd y Cadeirydd pawb i’r cyfarfod.Gofynnodd y Cadeirydd i unrhyw Aelod oedd â diddordeb ym musnes y cyfarfod i ddatgan eu diddordeb. Ni ddatganwyd unrhyw ddiddordeb. |  |
| 2. | **Strategaeth 2022 – cymeradwyo blaenoriaethau 2024–25**Cyflwynodd SW y ddogfen roedd y Tîm Rheoli wedi ei pharatoi, oedd yn cwmpasu adolygiad o’r pileri strategol er mwyn eu symleiddio yn unol â’r ymrwymiad i wneud hynny yn y Cynllun Gweithredu.Esboniodd SW mai’r bwriad oedd ceisio ail-ffocysu’r pileri fel bod y geiriau a ddefnyddir yn fwy gweithredol. Roedd y Tîm Rheoli felly’n argymell symud at bedwar prif biler, gyda phedwar is biler sy’n mynd ar draws popeth ni’n gwneud.Roedd y Tîm Rheoli hefyd wedi rhestru eu blaenoriaethau ar gyfer y flwyddyn i ddod, fesul chwarter. Roeddent wedi ceisio bod yn strategol er mwyn rhoi canllawiau ar gyfer gweithgareddau’r flwyddyn, ac i atgoffa eu hunain o beth oeddent yn ceisio cyflawni.Sylwodd AdG bod y gair beiddgar ddim yn ymddangos o ran y cynnwys. Atebodd SW taw teimlad y Tîm Rheoli oedd bod disgwyliad y byddai popeth ni’n gwneud yn feiddgar. Nid yw popeth yn mynd i fod yn ddadleuol - rydym am i’n cynnwys fod yn afaelgar i bob cynulleidfa, yn hytrach i bobl teimlo nad yw’r cynnwys iddynt am ei fod yn feiddgar o hyd. Mae’r cynnwys i gyd yn mynd i wneud sŵn.Holodd SuD beth oedd y gwahaniaeth rhwng y Gymraeg yn perthyn i bawb, a chroesawu pobl i’r Gymraeg? Esboniodd SW bod y Tîm Rheoli yn ceisio agor pethau mas, a gwneud pethau’n fwy gweithredol yn hytrach na haniaethol. Mater o gyfathrebu yw hyn, yn hytrach na beth fyddwn ni’n gwneud.Penderfyniad: I gymeradwyo’r diwygiadau i’r pileri strategol, a’r blaenoriaethau ar gyfer 2024–25. | SW |
| 3. | **Adroddiadau Diwedd Blwyddyn**Roedd y Swyddfa Archwilio Genedlaethol (NAO) wedi cyflwyno canlyniad yr archwiliad allanol i’r Pwyllgor Archwilio a Risg yn gynt y prynhawn hwnnw. Gan fod nifer o’r adroddiadau diwedd blwyddyn hefyd i’w hystyried yn ystod cyfarfod y Pwyllgor hwnnw, estynnwyd croeso i holl aelodau’r Bwrdd Unedol fynychu, er mwyn osgoi dyblygu trafodaethau mewn manylder.Adroddodd CJ fel Cadeirydd y Pwyllgor Archwilio a Risg i’r aelodau anweithredol gwrdd ar wahân gyda’r archwilwyr allanol a mewnol yn gynt heddiw, ac nad oedd unrhyw bryderon wedi eu codi. Cadarnhaodd bod y Pwyllgor Archwilio a Risg yn gwbl hyderus wrth argymell bod y Bwrdd yn cymeradwyo’r adroddiadau diwedd blwyddyn yn ffurfiol.Nodwyd bod adroddiad blynyddol yr archwilwyr mewnol wedi ei ystyried gan y Pwyllgor Archwilio a Risg ar 09 Mai 2024; ac nad oedd yr Adroddiad Sicrwydd Ariannol i’r BBC wedi cael ei ystyried gan bwyllgor cyn ei gyflwyno i’r Bwrdd.**Penderfyniad: I nodi adroddiad yr NAO ar yr archwiliad allanol, a chymeradwyo’r llythyr rheolaeth i’w ddanfon atynt.****Penderfyniad: I nodi adroddiad blynyddol yr archwilwyr mewnol.****Penderfyniad: I gymeradwyo Adroddiad Blynyddol a Datganiadau Ariannol S4C ar gyfer 2023–24, i’w gyflwyno yn Nhŷ’r Cyffredin cyn gynted â phosib wedi’r etholiad cyffredinol.****Penderfyniad: I gymeradwyo cyflwyno’r Adroddiad Sicrwydd Ariannol i’r BBC.****Penderfyniad: I gymeradwyo cyhoeddi’r Datganiad Blynyddol ar Gaethwasiaeth Fodern ar gyfer 2023–24.**[gadawodd ShW y cyfarfod] | ShWTIAAGPGPIM |
| 4. | **Diwygiadau i'r polisi Chwythu’r Chwiban**Roedd y diwygiadau arfaethedig eisoes wedi eu trafod yn ystod cyfarfod y Pwyllgor Archwilio a Risg y prynhawn hwnnw, ac roedd aelodau’r Pwyllgor wedi argymell bod y Bwrdd yn cymeradwyo’r diwygiadau.**Penderfyniad: I gymeradwyo’r diwygiadau i’r polisi Chwythu’r Chwiban.** | IM |
| 5. | **Unrhyw fater arall, gwerthuso’r cyfarfod, a busnes cyfarfodydd nesaf**Cyhoeddi treuliauAdroddodd GP bod S4C wedi bod yn cyhoeddi treuliau aelodau’r Bwrdd a’r Tîm Rheoli yn chwarterol ers rhyw flwyddyn bellach. Roedd felly’n briodol adolygu a fyddai parhau i wneud hynny’n effeithiol.Trafodwyd y mater, gan gydnabod bod cyfanswm y treuliau sy’n cael eu hawlio gan yr aelodau anweithredol ac aelodau’r Tîm Rheoli yn cael eu cyhoeddi yn yr Adroddiad Blynyddol.Awgrymwyd bod hi’n bwysig gweithredu’n dryloyw, ac mai’r arfer mewn nifer o sefydliadau cyhoeddus yw cyhoeddi treuliau’r aelodau anweithredol yn unig.Penderfyniad: I ddiwygio trefniadau cyhoeddi treuliau’n chwarterol i gwmpasu’r aelodau anweithredol yn unig. | GP |